Tapaleuk: Pamimpin Umat Harus Jaga Etika
kasus vikaris di Alor ni bikin jengkel deng emosi, apalagi itu calon pandeta baru kena kasus bagitu, umat dong karmana su
Untung bae ko GMIT ambel tindakan capat langsung pecat itu vikaris dan sakarang polisi su proses hukum sang dia.
Baca juga: Tapaleuk : Sadar Umur Su Tua
Samantara Ama Tobo yang ada nonton tivi, tambah dengar dia pung bini suara malanting bikin talinga sakit.
"Ina, masih pagi ang be rasa, su mangomel tarus ni, beta mau dengar tivi ko dengar Ina pung mangomel ni," Ama Tobo togor dia pung bini.
"Katong ju sonde tarima deng itu kasus, apalagi kena di anak-anak, dan katong barsyukur karna polisi su ambil tindakan proses hukum itu vikaris, dan Sinode GMIT ju su coret dia pung nama dari daftar tabhis pandeta," Ama Tobo mulai kas tenang Ina Feok pung hati.
Baca juga: Tapaleuk: Jang Cari Hal Deng Narkoba
"Ho. Bae su kalo bagitu, biar itu vikaris dapat efek jera, dan katong harap dia dapat hukuman berat biar kaluarga korban dong rasa adil," ina Feok mendadak tensi.
"Sudah.. tenang sa ina, biar polisi yang kerja kas tuntas itu kasus, dan ini jadi pelajaran untuk semua pamimpin umat di NTT supaya jaga etika dan kelakuan di balik jubah dan jadi contoh yang baik untuk jamaat dan masyarakat," Ama Tobo kritik deng bijak. (Christin Malehere)
Ikuti Berita POS-KUPANG.COM di GOOGLE NEWS